Document ID: /fineweb-2-swissfilter-quality_10-filterrobots/filtered/02038.jsonl.gz/3754

Gastrosuisse ha communitgà ils 10 schaner che 70% dals manaschis fetschian deficit. En il Grischun han surtut las ustarias en ils conturns da Cuira gì problems, fertant ch’ils restaurants en las destinaziuns han pudì far buns affars sur ils dis da festa, tenor Gastrosuisse Grischun.
Sche omicron sforza dentant il persunal d’ir en isolaziun n’è quai anc betg dal tut cler, tge indemnisaziuns ch’i dat per ils gastronoms. Tendenzialmain stoppian ils manaschis en emprima lingia chattar sezs soluziuns, co ir enturn cun ils ristgs finanzials da la pandemia, di il president da la regenza grischuna Marcus Caduff.